Rikunarita-ORG/Wikinium huggingface dataset:
# Film

*Film "Putovanje na Mjesec* " (1902) smatra se prekretnicom u razvoju narativnih i naučnofantastičnih filmova.
**Film** (engleski: *film* – kožica, opna, tanki sloj) jest vizualna projekcija u pokretu, koja je najčešće ozvučena. Razlika između filma i snimka je u tome što film gradi neko očekivanje koje zatim ispuni (npr. rijeka koja teče je snimka, a rijeka koja teče i zatim se ukaže brod je film). Filmska slika je ono što se pretežno razabire na temelju projekcije filmske snimke.

Kao i drugi oblici umjetnosti, film je namijenjen publici. Filmovi se gledaju u posebnom prostoru za projekciju (kino), ili bilo gdje drugo (video). Film se često spominje kao *sedma umjetnost*, kao što je strip nazvan devetom umjetnošću. Film također ima i *filmska izražajna sredstva*, kao što to imaju i ostale umjetnosti koje su nastale prije filma:*slikarstvo, balet, arhitektura, književnost, pozorište, muzika*. Izražajno sredstvo slikarstva su boje, baleta su pokreti, književnosti su riječi, pozorišta su likovi i događaji, muzike su tonovi, a arhitekture su građevinski materijal i prostor. Film se još naziva i *univerzalnom umjetnošću* jer sadrži izražajna sredstva ostalih 6 umjetnosti.

Filmsko djelo je cjelovit te društveno i doživljajno svrhovit filmski proizvod. Film i kinematografiju sistemski proučava društveno-naučna disciplina filmologija.

Također pogledati spisak filmova.

Film se može podijeliti na više oblasti, ali osnovna podjela je na:

* Dokumentarni film
* Igrani film
* Animirani film

## Distribucija

Film se može distribuirati na više načina. U prošlosti je postojao samo jedan način - kino, dok u novije doba je tehnologija omogućila pohranjivanje filma na videokasete (pogotovo VHS) i DVD diskove, što je opet omogućilo iznajmljivanje i kupovinu filmova, koji se mogu gledati u privatnim domovima. Internet je dao nove mogućnosti za simultanu filmsku distribuciju putem "ADSL-a iz video centra do domova pojedinaca.

## Filmski festivali i nagrade

* Filmski festivali
	+ Sarajevo Film Festival
	+ Kanski filmski festival
	+ Venecijanski filmski festival
	+ Berlinale
* Oskar
* Zlatna palma
* Zlatni lav
* Zlatni medvjed
* Zlatni globus

## Zanimanja

* Režiser
	+ Spisak režisera
* Scenarist
	+ Spisak scenarista
* Filmski producent
	+ Spisak producenata
* Snimatelj
* Glumci
	+ Spisak glumaca

## Spisak filmova

* Spisak filmova

## Također pogledajte

* Dokumentarni film
* Spisak filmova
* Kratki film
* Reklamni film
* Računarska animacija

## Reference

## Vanjski linkovi

* Film na Wikimedia Commonsu
* "Film Research Starters | EBSCO Research". *EBSCO* (jezik: engleski). Pristupljeno 2026-04-04.
* "Film Term Glossary – PCC Film Studies Program". *www.repfilms.com*. Pristupljeno 2026-04-04.
# Korejski jezik

Dva imena za korejski, *Hangugeo* i *Chosŏnmal*, napisana uspravno, u Hangeulu
**Korejski** (한국어 / 조선말) službeni je jezik u Južnoj Koreji i Sjevernoj Koreji, kao i jedan od dva službena jezika u kineskoj Yanbian korejskoj autonomnoj prefekturi. Postoji otprilike 80 miliona ljudi širom svijeta koji govore korejski. Duže od jednog milenija, korejski je pisan prilagođenim kineskim znakovima zvanim hanja, dopunjenim pomoću fonetskih sistema kao što su *hyangchal, gugyeol,* i *idu*. U 15. vijeku, nacionalni sistem pisanja zvan Hangeul je opunomoćen od strane Sejonga, ali je proširen tek u 20. vijeku, zato što je *yangban* aristokratija davala prednost za hanja.

Pojedini historijski lingvisti klasifikuju korejski kao izolovani jezik, dok ostali smatraju da pripada kontroverznoj porodici altajskih jezika. Korejski jezik je aglutinativan u svojoj morfologiji i SOG po svojoj sintaksi.

## Imena

Korejska imena jezika su bazirana na imenima za Koreju koja se koriste u Sjevernoj i Južnoj Koreji.

U Južnoj Koreji, jezik se najčešće zove *Hangungmal (NB pisan kao Hangugmal, izgovara se kao Hangungmal)* (한국말), sastojeći se od *Hanguk* (한국, /hɐːnguk̚/), južnokorejskog imena za Koreju, i *mal* (말, /mal/), što znači "govor"; slovo /k̚/ na kraju prve riječi postaje /ŋ/ po pravilima asimilacije suglasnika u korejskoj fonologiji. Više formalno, on se može zvati i *Hangugeo* (한국어) ili *Gugeo* (국어); doslovno "nacionalni jezik").

U Sjevernoj Koreji i Yanbian korejskoj autonomnoj prefekturi u Kini, jezik se najčešće zove *Chosŏnmal* (조선말), ili, više formalno, *Chosŏnŏ* (조선어).

U drugu ruku, Korejanci u bivšem SSSR-u, koji označavaju sebe kao Koryo-saram (고려사람; također *Goryeoin* [고려인; 高麗人; doslovno, "Goryeo ljudi"]) nazivaju jezik *Goryeomal* (고려말).

U kontinentalnoj Kini, slijedeći uspostavljanje diplomatskih odnosa sa Južnom Korejom 1992., izraz *Cháoxiǎnyǔ* (朝鲜语 ili u kratkom obliku: *Cháoyǔ* (朝语)) je bio inače korišten da označi standardni jezik Sjeverne Koreje i Yanbianu, dok *Hánguóyǔ* (韩国语 ili skraćeno: *Hányǔ* (韩语)) je korišten da označi standardni jezik Južne Koreje.

## Vokabular

Većina riječi u svakodnevnoj upotrebi korejskog jezika su nativne korejske riječi. Međutim, značajan broj riječi su kineskog porijekla. Prema procjenama na osnovu analize Velikog Riječnika (큰사전), sinokorejske riječi (한자어) sačinjavaju oko 52,1%, nativne korejske 45,5%, a ostale strane riječi oko 2,4% vokabulara korejskog jezika.

## Reference